Mikindani
Mji ulikua wakati wafanyabiashara Waarabu kutoka Omani walipoanza kujenga nyumba zao hapa wakitumia bandari asilia. Hasa kuanzia karne ya 16 Mikindani ilikuwa bandari muhimu upande wa kusini wa Kilwa ikawa mwanzo wa biashara ya misafara ya watumwa na ndovu. Mji ulianza kuonekana kwenye ramani za bahari tangu mwaka 1796. Kiutawala mji ulikuwa chini ya liwali wa Sultani ya Zanzibar. Tarehe 24 Machi 1866 David Livingstone alifika mjini akianza hapa safari yake ya mwisho.